Giv ikke risbaseret grød som fx rismelsgrød eller risengrød til din baby eller dit barn hver dag.
Giv ikke børn risdrik. Tilbyd almindelig mælk, medmindre barnet har allergi eller laktoseintolerance.
Giv ikke børn riskiks. Tilbyd i stedet dit barn andre mellemmåltider som fx frisk frugt.
Hvorfor: Ris kan have et højt naturligt indhold af det kræftfremkaldende stof uorganisk arsen. Særligt i forhold til børn skal du være påpasselig med indtaget af ris, da de hurtigt kan nå et relativt stort indtag i forhold til deres kropsvægt.